cyanic-selkie/wikianc huggingface dataset:
কাবুল
পরিবহণ
আফগানিস্তানে কাবুলের শহরতলী থেকে ৫ কিলোমিটার উত্তরে হামিদ কারজাই আন্তর্জাতিক বিমানবন্দর অবস্থিত। এটি দেশের প্রধান আন্তর্জাতিক বিমানবন্দর এবং সর্বাধিক সামরিক ঘাঁটির অন্যতম হিসাবে স্বীকৃত ।
জাপানি চলচ্চিত্রের তালিকা
জাপানে বছরের ক্রমানুসারে নির্মিত চলচ্চিত্রগুলির একটি তালিকা এবং দশক অনুসারে পৃথক পৃষ্ঠায় তালিকা দেওয়া রয়েছে। (অ- ঁ) চলচ্চিত্রের তালিকার জন্য বিষয়শ্রেণী:জাপানি চলচ্চিত্র দেখুন। জাপানের সিনেমাও দেখুন।
গোগাঁও
গোগাঁও (Gogaon) ভারতের ছত্তিসগড় রাজ্যের রায়পুর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে গোগাঁও শহরের জনসংখ্যা হল ১০,৪৫৩ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫৬%, ও পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪৩%। সারা ভারতের সাক্ষরতার হার ৫৯.৫%, তার চাইতে গোগাঁও এর সাক্ষরতার হার কম।
এই শহরের জনসংখ্যার ২১% হল ৬ বছর বা তার কম বয়সী।
আলীনগর ইউনিয়ন, গোমস্তাপুর
আলীনগর ইউনিয়ন রাজশাহী বিভাগের চাঁপাইনবাবগঞ্জ জেলার গোমস্তাপুর উপজেলার একটি ইউনিয়ন।
অবস্থান ও আয়তন
আলীনগর ইউনিয়ন এর দক্ষিণে মহানন্দা নদী এবং পশ্চিমে ভারত অবস্থিত। এর আয়তন – ১৪.৭০ (বর্গ কিঃ মিঃ)।
শিক্ষা
শিক্ষার হার – ৪৯%। এর মধ্যে সরকারী প্রাথমিক বিদ্যালয়- ০৮টি, বে-সরকারী রেজিঃ প্রাঃ বিদ্যালয়- ০৩টি, উচ্চ বিদ্যালয়ঃ ১টি এবং মাদ্রাসা- ২টি।
প্রশাসনিক ব্যবস্থা
এটি মোট ১৯ টি গ্রাম এবং ৫ টি মৌজার সমন্বয়ে গঠিত। গ্রামগুলো হলোঃ
লাকমল পেরেরা
লাকমল পেরেরা (জন্ম: ৭ জানুয়ারী ১৯৮৬) একজন ঘানিয়ান ক্রিকেটার। ২০১২ সালের মে মাসে উগান্ডায় ২০১৮-১৯ আইসিসি টি-টোয়েন্টি বিশ্বকাপ আফ্রিকা বাছাইয়ের টুর্নামেন্টের আঞ্চলিক ফাইনালের জন্য তাকে ঘানার দলে জায়গা দেওয়া হয়েছিল। ২০ মে, ২০১৯ তারিখে নামিবিয়ার বিপক্ষে ঘানার হয়ে টুয়েন্টি২০ আন্তর্জাতিকে (টি-টোয়েন্টি) অভিষেক হয়।
নীল নুনা বাইলা
নীল নুনা বাইলা (বৈজ্ঞানিক নাম: Acentrogobius cyanomos) (ইংরেজি: Threadfin blue goby) হচ্ছে Gobiidae পরিবারের Acentrogobius গণের একটি স্বাদুপানির মাছ।
বিস্তৃতি
এই মাছ বাংলাদেশ, ভারত, পাকিস্তান, থাইল্যান্ড এবং অস্ট্রেলিয়া জুড়ে বিস্তৃত।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। তবে এর প্রজনন ও জীবনচক্র সম্পর্কে পর্যাপ্ত তথ্য পাওয়া যায় নি।
মন্তব্য
এই প্রজাতি সহ গোবি মাছের উল্লেখয্যোগ বৈশিষ্ট্য হলও এদের বক্ষদেশে শ্রেণী পাখনার অবস্থান।
আলবানি জার্নাল
অ্যালবানি জার্নাল, ১৮৬০-এর দশকে মার্কিন যুক্তরাষ্ট্রের ওরেগন রাজ্যের আলবানিতে পরিষেবা প্রদান করা একটি স্বল্পকালীন পত্রিকা। আলবানী পাবলিশিং সংস্থা এই কাগজটি প্রতিষ্ঠা করেছিল, যা পণ্ডিত জর্জ টার্নবুলের মতে ১২ মার্চ, ১৮৬৩-তে "রিপাবলিকান অনুভূতি পরিবেশন করেছিল", তবে সম্পাদক উইলিয়াম ম্যাকফারসন ১৮৬৬ সালে রাষ্ট্রীয় মুদ্রক নির্বাচিত হওয়ার পরে তাকে এই পত্রিকা থেকে সরিয়ে সালেমে চলে যাওয়ার প্ররোচনা দিয়েছিল। পিকেট অ্যান্ড কোং ১৮৬৭ সালে কাগজটি পুনরুদ্ধার করে, তবে তারা পরের বছরেই দেউলিয়া হয়ে যায়।
কাগজটি ওরেগন রাজ্য গ্রন্থাগারের সংগ্রহের তালিকায় অন্তর্ভুক্ত ছিল।
লিন জিনোলজিকাল সোসাইটির অনুদানের মাধ্যমে এর কিছু বিষয়বস্তু ডিজিটাল করা হয়েছে।
কে বোঝে সাঁইয়ের লীলাখেলা
'কে বোঝে সাঁইয়ের লীলাখেলা' লালন শাহ রচিত বাউল সঙ্গীত। লালন সাধারণত মুখে মুখে গান রচনা করতেন, দিন তারিখ সহ লিপিবদ্ধ হতো না; তাই এইগানের প্রথম রচনাকাল অজানা। এটি মূদ্রণ মাধ্যমে প্রকাশিত লালনের প্রথম গান। ১৮৮৫ সালে (১২৯২ বঙ্গাব্দে) হরিনাথ মজুমদার তার 'ব্রহ্মাণ্ডবেদ' সাময়িকীর প্রথম ভাগে গানটির প্রাথমিক সংস্করণ প্রকাশ করেছিলেন।
গীতি
১৯৫৮ সালে মতিলাল দাশ সম্পাদিত লালন-গীতিকায় গানটির নিম্নোক্ত সংস্করণ প্রকাশিত হয়- কে বোঝে সাঁইর লীলা খেলা। ও সে আপনি হয় গুরু আপনি চেলা॥ সপ্ত-তালার উপরে সে, নিরূপ রয় অচিন দেশে, প্রকাশ্য রূপ লীলা রসে চেনা যায় না লেগে বেদের ঘোলা॥ অঙ্গের অবয়বে সৃষ্টি, করিল সে পরম ইষ্টি, তবে কেন আকার নাস্তি বলে, না জেনে সেই ভেদ নিরালা।
যদি কারো হয় চক্ষু দান তবে সেরূপ দেখে বর্তমান, লালন বলে, তাহার জ্ঞান ধ্যান হরে দেখিয়ে সব পুথির পালা॥
প্রভাব
হরিনাথ মজুমদার এইগানের কথায় মুগ্ধ ও প্রভাবিত হয়েছিলেন। তিনি ১৮৮৯ সালে (১২৯৬ বঙ্গাব্দে) তার ব্রহ্মাণ্ডবেদ-৩য় ভাগ, ৬ষ্ঠ সংখ্যায় এগানের সুরে বাঁধা তার নিজের কয়েকটি গান উদ্ধৃত করেন।
কালাহারি মরুভূমি
thumb|right|250px|নামিবিয়ার কালাহারি
পবিত্র বন্ধম
পবিত্র বন্ধম ১৯৯৬ সালে মুক্তপ্রাপ্ত তেলেগু ভাষার প্রণয়ধর্মী নাটকীয় চলচ্চিত্র, ছবির চিত্রনাট্য লিখেছেন এবং ছবিটি পরিচালনা করেছেন মুথিয়ালা সুব্বাইয়া। গীতা চিত্রা ইন্টারন্যাশনাল ব্যানারে ছবিটি প্রযোজনা করেছেন সি. ভেঙ্কটারাজু এবং জি. শিবরাজু ছবির সঙ্গীত পরিচালনা করেছেন এম.এম. কিরাভানি। ছবিতে মুখ্য অভিনয় করেছেন ভেঙ্কটেশ এবং সৌন্দর্য এছাড়াও পার্শ্ব চরিত্রে আরো অনেকে রয়েছেন।
তথ্যসূত্র
<references group="" responsive="1">
আটলা
আটলা হল ভারতের পশ্চিমবঙ্গ রাজ্যের বীরভূম জেলার অন্তর্গত রামপুরহাট মহকুমার একটি গ্রাম। কামারপুকুরে রামপুরহাট ১ সমষ্টি উন্নয়ন ব্লকের সদর দফতর অবস্থিত। right|150px|thumb|বামাক্ষ্যাপা বীরভূমের এই গ্রামেই জন্মেছিলেন সাধক বামাখ্যাপা।
সোয়াত জেলা
সোয়াত (পশতু/উর্দু: سوات ) হচ্ছে পাকিস্তানের খাইবার পাখতুনখোয়া প্রদেশের একটি নদীর উপত্যকা এবং প্রশাসনিক জেলা। এটি সোয়াত নদীর উপরের উপত্যকা হিসেবে হিন্দুকুশ পর্বতমালা পরিসীমা পর্যন্ত বৃদ্ধি পেয়েছে। সোয়াত এর রাজধানী হলো সাইদু শরীফ, কিন্তু সোয়াতের প্রধান শহর মিংওড়া। এটি ১৯৬৯ সাল পর্যন্ত সোয়াতের ইউসাফজাই রাজ্যের একটি রাজকীয় রাষ্ট্র ছিল; যখন এটি দীর এবং চিত্রল রাজ্যের সাথে একত্রিত করা হয় এবং খাইবার পাখতুনখোয়া এর অংশ তৈরি হয়। ২০১৭ সালের আদমশুমারি অনুযায়ী সোয়াতের জনসংখ্যার ২,৩০৯,৫৭০ জন। সোয়াত খাইবার পাখতুনখোয়ার তৃতীয় বৃহত্তম জেলা।
৫২ টি হ্রদ, উচ্চ পর্বত, সবুজ ঘাস, এবং পরিচ্ছন্ন হ্রদ রয়েছে যেটি পর্যটকদের সাথে খুব জনপ্রিয় একটি এলাকা হিসেবে মর্যাদা পেয়েছে। রানী দ্বিতীয় এলিজাবেথ ইউসাফজাই রাজ্যে ভ্রমনের সময় তিনি সোয়াতকে "পূর্ব সুইজারল্যান্ড" বলে অভিহিত করেন। সোয়াত চিত্রল, উপরে দির এবং পশ্চিমে নিম্ন দির, উত্তর কোহিশানে গিলগিট-বালতিস্তান, বুনার এবং পূর্ব ও দক্ষিণপূর্বের সাংগা দ্বারা পরিবেষ্টিত। বুনারের দক্ষিণ তহসিলকে ১৯৯১ সালে একটি পৃথক জেলা হিসেবে মর্যাদা লাভ করে। সোয়াতে বেশিরভাগই পশতু ও গুজর এবং কোহিস্তান সম্প্রদায়ের মানুষ বসবাস করে থাকে। উপত্যকাটির প্রধান ভাষা মূলত পশতু, এছাড়াও সোয়াতের কোহিস্তান অঞ্চলে কিছু তুর্কি ও কালামি কোহিশিয়ান ভাষাভাষী সম্প্রদায়ের লোকও রয়েছে।
উৎপত্তি
সোয়াত নামটি সুভস্তু থেকে এসেছে যেটি প্রাচীনকালে সোয়াত নদীর উপর ভিত্তি করে দাড়িয়ে ছিল। সুভস্তু নদীকে ঋগ্বেদ নামে উল্লেখ করা হয়। সম্ভবত এটিকে সোয়াত নদীটির অগ্রদূত বলে মনে করা হয়।
ইতিহাস
সোয়াত জেলাটি দুই হাজার বছরেরও বেশি সময় ধরে প্রতিষ্ঠিত। প্রাথমিকভাবে সুপ্রতিষ্ঠিত নগর হিসেবে জনসাধারদের জন্য বসতি স্থাপন করা হয়। ৩২৭ খ্রিষ্টপূর্বাব্দে, আলেকজান্ডার দ্যা গ্রেট ওরিগ্রাম ও বারিকোটের উদ্দেশ্যে যাত্রা শুরু করেছিলেন এবং সেখানে তাদের যুদ্ধক্ষেত্রে ঝাপিয়ে পড়েছিলেন। গ্রিক গনিকতকরা এই শহরগুলিকে ওরা এবং বাজিরা হিসাবে চিহ্নিত করেছেন। দ্বিতীয় শতাব্দীর খ্রিস্টপূর্বের কাছাকাছি সময়ে, এলাকাটি বৌদ্ধরা দখল করে নিয়েছিলেন যারা শান্তির জন্য অনুরাগী ছিলেন এবং জমিতে শান্তি অধিষ্ঠিত করার জন্য বদ্ধপরিকর ছিলেন। ভাস্কর্য এবং স্থপতি নির্মানে তাদের দক্ষতার অনেক প্রমাণ পাওয়া যায়। পরবর্তীতে কয়েকজন দিলজাক কুনারের সুলতানদের পাশের এলাকায় প্রবেশ করেন এবং তাদের গোষ্ঠীটিকে সোয়াতি হিসাবে আখ্যায়িত করেছিলেন। সোয়াতের বর্তমান পরিবারের প্রবর্তক ছিলেন মুসলিম সাধু আখন্দ আব্দুল গফুর, সাধারণত তিনি সাইদুর রহমান নামেই সুপরিচিত। তিনি একজন ধার্মিক মানুষ ছিলেন এবং মানুষ তাকে শ্রদ্ধা করে আখন্দ সাহেব বলেই ডাকতেন।
উপত্যকা
সোয়াত উপত্যকা প্রাকৃতিক ভৌগোলিক সীমানা দ্বারা চিত্রিত, এবং সোয়াত নদীকে কেন্দ্র করে, যার প্রধান জল ১৮,০০০-১৯,০০০ ফুট লম্বা হিন্দুকুশের মধ্যে উত্থিত হয়। উপত্যকাটি চারদিকে পাহাড় দ্বারা ঘেরা। এবং গ্লেনস এবং উপত্যকা দ্বারা ছেদ করা হয়েছে। পশ্চিমে পর্বতশৃঙ্গের উপরে রয়েছে পাঞ্জকোরা নদীর উপত্যকা, উত্তরে গিলগিত উপত্যকা এবং পূর্বে সিন্ধু নদ। দক্ষিণে, নিচু পাহাড়ের একটি সিরিজ জুড়ে, প্রশস্ত পেশোয়ার উপত্যকা রয়েছে।
সোয়াত জেলার সবচেয়ে উত্তরের এলাকা হল সোয়াত কোহিস্তানের উঁচু উপত্যকা এবং আলপাইন তৃণভূমি, এমন একটি অঞ্চল যেখানে অসংখ্য হিমবাহ উশোকে খাদ্য সরবরাহ করে এবং গাব্রাল নদী (উত্রার নদী নামেও পরিচিত), যা কালামে মিলিত এবং তারপরে সোয়াত গঠন করে। নদীটি সোয়াত উপত্যকা এবং জেলার মেরুদণ্ড গঠন করে। সোয়াত তখন কালাম উপত্যকার সরু গিরিখাত বরাবর ঘন জঙ্গল দ্বারা চিহ্নিত হয় মাদিয়ান শহর পর্যন্ত। সেখান থেকে, নিম্ন সোয়াত উপত্যকার বিস্তৃত ইউসুফজাই সমভূমির মধ্য দিয়ে চাকদারা পর্যন্ত ১৬০ কি.মি. মৃদুভাবে নদী প্রবাহিত হয়।
ফিরোজা আদম
ফিরোজা আদম (১৬ আগস্ট ১৯৬১ - ৯ আগস্ট ১৯৯৪) ছিলেন দক্ষিণ আফ্রিকার একজন রাজনৈতিক কর্মী, আফ্রিকান ন্যাশনাল কংগ্রেস এবং অন্যান্য সংস্থার প্রচারক। ১৯৯৪ সালে গাড়ি দুর্ঘটনায় মারা যাওয়ার কিছু আগে তিনি সংসদে নির্বাচিত হয়েছিলেন।
জীবনের প্রথমার্ধ
ফিরোজা আদম জোহানেসবার্গের লেনাসিয়া জনপদের একটি মুসলিম পরিবারে জন্মগ্রহণ করেছিলেন এবং বড় হয়েছিলেন। তিনি উইটওয়াটারস্র্যান্ড বিশ্ববিদ্যালয়ে পড়াশোনা করেছিলেন, সেখানে তিনি ত্রাসয়াল ভারতীয় কংগ্রেসের সাথে যুক্ত ছাত্রদলের সদস্য হিসাবে রাজনীতিতে সক্রিয় হয়েছিলেন। তিনি আজানিয়ান স্টুডেন্টস অর্গানাইজেশনের নির্বাহী পর্ষদে দায়িত্ব পালন করেছিলেন। অনেক পরে তিনি নেদারল্যান্ডসের ইনস্টিটিউট অফ ইন্টারন্যাশনাল রিলেশনস ক্লিনজেন্ডেলে আন্তর্জাতিক সম্পর্ক এবং কূটনীতি বিষয়ে আরও পড়াশোনা করেছিলেন।
মৃত্যু এবং স্মরণ
১৯৯৪ সালের ৮ আগস্ট ফিরোজা আদম তিনি কেপটাউনের একটি মুক্তরাস্তা প্রস্থান পথে ভুল রাস্তায় ঢুকে দুর্ঘটনার শিকার হয়ে মৃত্যুবরণ করেছিলেন। তিনি তাঁর ৩৩তম জন্মদিনের কয়েক দিন আগে মারা গিয়েছিলেন। জোহানেসবার্গে তাঁর দেহাবশেষের কবর দেওয়া হয়েছিল।
এলভিস (২০২২-এর চলচ্চিত্র)
২০২২ সালে ২৫শে মে কান চলচ্চিত্র উৎসবে চলচ্চিত্রটির উদ্বোধনী প্রদর্শনী হয়। ওয়ার্নার ব্রোজ. পিকচার্স চলচ্চিত্রটি অস্ট্রেলিয়ায় ২০২২ সালের ২৩শে জুন এবং মার্কিন যুক্তরাষ্ট্রে ২০২২ সালের ২৪শে জুন মুক্তি দেয়। চলচ্চিত্রটি ইতিবাচক পর্যালোচনা অর্জন করে এবং বাটলার তার অভিনয়ের জন্য বিপুল সমাদৃত হয়। লুরমানের পরিচালনা, চিত্রগ্রহণ, সম্পাদনা, শব্দ পরিকল্পনা, পোশাক পরিকল্পনা, নির্মাণ পরিকল্পনা ও সঙ্গীতের দৃশ্য প্রশংসা অর্জন করে, কিন্তু গল্প, হ্যাঙ্কসের অভিনয় ও দৈর্ঘ্য মিশ্র প্রতিক্রিয়া লাভ করে। ন্যাশনাল বোর্ড অব রিভিউ ও আমেরিকান ফিল্ম ইনস্টিটিউট ২০২২ সালের সেরা ১০ চলচ্চিত্রের তালিকায় এই চলচ্চিত্রটিকে স্থান দেয়। অধিকন্তু, চলচ্চিত্রটি ব্যবসায়িকভাবে সফল হয়। ৮৫ মিলিয়ন মার্কিন ডলার ব্যয়ে নির্মিত চলচ্চিত্রটি বিশ্বব্যাপী ২৮৭.৩ মিলিয়ন মার্কিন ডলার আয় করে। এটি বোহিমিয়ান র‍্যাপসোডি (২০১৮)-এর পর সর্বকালের দ্বিতীয় সর্বাধিক আয়কারী সঙ্গীত জীবনীমূলক চলচ্চিত্র এবং চতুর্থ সর্বাধিক আয়কারী অস্ট্রেলীয় প্রযোজিত চলচ্চিত্র। আমেরিকান ফিল্ম ইনস্টিটিউট ২০২২ সালের সেরা ১০ চলচ্চিত্রের তালিকায় এই চলচ্চিত্রটিকে স্থান দেয়।
চলচ্চিত্রটি ৯৫তম একাডেমি পুরস্কারে শ্রেষ্ঠ চলচ্চিত্র, শ্রেষ্ঠ অভিনেতা (বাটলার)-সহ ৮টি মনোনয়ন লাভ করে। ফলে এটি অস্কারের ইতিহাসে ১১টি মনোনয়নপ্রাপ্ত মিলশ ফরমান পরিচালিত আমাডেয়ুস (১৯৮৪)-এর পর মাইকেল কার্টিজ পরিচালিত ইয়াঙ্কি ডুডল ড্যান্ডি (১৯৪২)-এর সাথে যৌথভাবে দ্বিতীয় সর্বাধিক অস্কারের মনোনয়নপ্রাপ্ত সঙ্গীত জীবনীমূলক চলচ্চিত্র। ৮০তম গোল্ডেন গ্লোব পুরস্কারে ৩টি মনোনয়ন থেকে ১টি জয়; ৭৬তম ব্রিটিশ একাডেমি চলচ্চিত্র পুরস্কারে শ্রেষ্ঠ চলচ্চিত্র-সহ ৯টি মনোনয়ন, ক্রিটিকস চয়েস চলচ্চিত্র পুরস্কারে শ্রেষ্ঠ চলচ্চিত্র-সহ সর্বাধিক ৭টি মনোনয়ন থেকে ১টি জয় এবং স্ক্রিন অ্যাক্টরস গিল্ড পুরস্কারে সেরা অভিনয়শিল্পীদল বিভাগে ১টি মনোনয়ন লাভ করে।
এস কে আবু বাকের
এস কে আবু বাকের বাংলাদেশের সাবেক সামরিক কর্মকর্তা, বাংলাদেশ আওয়ামী লীগের রাজনীতিবিদ এবং নড়াইল-২ (লোহাগড়া) আসনের সাবেক সাংসদ। তিনি ২০০৮ সালের নবম জাতীয় সংসদ নির্বাচনে সংসদ সদস্য নির্বাচিত হয়ে ছিলেন।
জন্ম ও প্রাথমিক জীবন
ব্রিগেডিয়ার জেনারেল এস কে আবু বাকের ৬ জুলাই ১৯৪২ সালে নড়াইল জেলার লোহাগড়া উপজেলা ইতনা গ্রামেজন্মগ্রহণ করেন।
রাজনৈতিক ও কর্মজীবন
এস কে আবু বাকের বাংলাদেশ সেনাবাহিনীর অবসরপ্রাপ্ত ব্রিগেডিয়ার জেনারেল। তিনি নড়াইল-২ (লোহাগড়া) আসন থেকে বাংলাদেশ আওয়ামী লীগের প্রার্থী হিসেবে ২০০৮ সালের নবম জাতীয় সংসদ নির্বাচনে সংসদ সদস্য নির্বাচিত হয়ে ছিলেন।
লায়ন (২০১৬-এর চলচ্চিত্র)
লায়ন (ইংরেজি: Lion; বাংলা অনুবাদ: সিংহ) গার্থ ডেভিস পরিচালিত ২০১৬ সালের অস্ট্রেলীয়-ব্রিটিশ জীবনীমূলক চলচ্চিত্র। এটি গার্থ ডেভিস পরিচালিত প্রথম চলচ্চিত্র। সারু ব্রায়ার্লি ও ল্যারি বুট্রুস রচিত জীবনীমূলক আ লং ওয়ে হোম অবলম্বনে ছবিটির চিত্রনাট্য লিখেছেন লুক ডেভিস। এতে সারু ব্রায়ার্লি চরিত্রে অভিনয় করেছেন সানি পাওয়ার (কিশোর সারু) এবং দেব প্যাটেল (যুবক সারু)। এছাড়া অন্যান্য চরিত্রে অভিনয় করেছেন রুনি মারা, ডেভিড ওয়েনহাম এবং নিকোল কিডম্যান।
চলচ্চিত্রটির উদ্বোধনী প্রদর্শনী হয় ২০১৬ সালের ১০ সেপ্টেম্বর ২০১৬ টরোন্টো আন্তর্জাতিক চলচ্চিত্র উৎসবে। ২০১৬ সালের ২৫ নভেম্বর ছবিটি মার্কিন যুক্তরাষ্ট্রে সীমিত পরিসরে মুক্তি দেয় দি ওয়েনস্টেইন কোম্পানি এবং পরে ২০১৭ সালের ৬ জানুয়ারি বৃহৎ পরিসরে মুক্তি দেওয়া হয়। ছবিটি ২০১৭ সালে ১৯ জানুয়ারি অস্ট্রেলিয়ায় এবং ২০ জানুয়ারি যুক্তরাজ্যে মুক্তি দেওয়া হয়। লায়ন ছবিটি ৮৯তম একাডেমি পুরস্কারে শ্রেষ্ঠ চলচ্চিত্র, শ্রেষ্ঠ পার্শ্ব অভিনেতা, শ্রেষ্ঠ পার্শ্ব অভিনেত্রীসহ মোট ছয়টি বিভাগে মনোনয়ন লাভ করে। ছবিটি শ্রেষ্ঠ পার্শ্ব অভিনেতা এবং শ্রেষ্ঠ গৃহীত চিত্রনাট্য বিভাগে দুটি বাফটা পুরস্কার লাভ করে।
কাহিনী সংক্ষেপ
১৯৮৬ সালে সারু নামে পাঁচ বছর বয়সী একটি ছেলে তার ভাই গুড্ডু, তার মা এবং তার ছোট বোন শাকিলার সাথে ভারতের খান্দোয়ায় বাস করত। গুড্ডু ও সারু মালবাহী রেলগাড়ি থেকে কয়লা চুরি করে দুধ এবং খাবার কিনত। একদিন সারু গুড্ডুর সাথে পীড়াপীড়ি করে রাতে তার সাথে নিকটস্থ একটি রেল স্টেশনে বেড়িয়ে যায়। সারু স্টেশনে ঘুমিয়ে পড়লে গুড্ডু তাকে জাগিয়ে বলে যায় সেখান থেকে কোথাও না যেতে। সারু ঘুম থেকে উঠে গুড্ডুকে না পেয়ে গুড্ডু রেলগাড়িতে আছে মনে করে একটি রেলগাড়িতে ওঠে যায়। সে আবার ঘুমিয়ে পড়ে। ঘুম থেকে উঠে সে দেখে রেলগাড়ি চলছে। সে নামার চেষ্টা করে কিন্তু দরজা আটকানো থাকার কারণে সে নামতে পারে না। দুইদিন পর সে কলকাতায় পৌঁছে। সেখানে সে বাংলা ভাষা বুঝতে পারে না। সে টিকেট কাউন্টারে গিয়ে তার গ্রামের নাম বলে। কিন্তু টিকেট বিক্রেতা তার গ্রামের নাম 'গণেশতলি' চিনতে পারে না। সে স্টেশনে আরও বাচ্চাদের সাথে রাত কাটায়। কিন্তু মাঝ রাতে সজাগ হয়ে সে দেখে কয়েকজন মানুষ তাদের অপহরণ করার চেষ্টা করছে। সারু সেখান থেকে পালিয়ে যায়।
শহরে ঘুরতে ঘুরতে তার নূর নামে এক মহিলার সাথে দেখা হয়। নূর বন্ধুভাবাপন্ন মহিলা। সে সারুকে তার বাড়িতে নিয়ে যায়। নূর তাকে বলে যে রাম নামে একজন আসবে এবং তাকে তার বাড়িতে পৌঁছে দিবে। কিন্তু পরদিন রাম আসলে সারু নূর এবং রামের মতিগতি বুঝতে পারে এবং আবার পালিয়ে যায়। হাওড়া ব্রিজের পাশে দুই মাসের মত কাটানোর পর এক যুবক তাকে পুলিশের কাছে নিয়ে যায়। পুলিশ তার পরিবারের সন্ধান করতে না পেরে তাকে এতিমখানায় দিয়ে দেয়। তিন মাস পর মিসেস সুদ সারুকে জানায় তিনি কয়েকটি সংবাদপত্রে তার ছবি ছাপিয়ে বিজ্ঞপ্তি দিয়েছে কিন্তু কেউ সাড়া দেয় নি। সুদ তাকে বলে জন এবং সু নামক এক অস্ট্রেলীয় দম্পতি তাকে দত্তক নিতে চায় এবং তাকে অস্ত্রেলিয়া নিয়ে যেতে চায়। মিসেস সুদ তাকে ইংরেজি শিখান। ১৯৮৭ সালে সারু তাসমানিয়ার হোবার্টে জন এবং সু ব্রায়ার্লির কাছে পৌঁছে। এক বছর পর ব্রায়ার্লি দম্পতি ম্যান্টোশ নামে আরেকটি ছেলে দত্তক নেয়। ম্যান্টোশের নতুন বাড়িতে মানিয়ে নিয়ে কষ্ট হয়।
২০ বছর পর সারু এখন পরিপূর্ণ যুবক। সে হোটেল ব্যবস্থাপনা বিষয়ে পড়তে মেলবোর্ন যাচ্ছে। সেখানে তার কলেজের বান্ধবী লুসির সাথে তার প্রেমের সম্পর্ক গড়ে ওঠে। একদিন তার ভারতীয় কয়েকজন বন্ধুর সাথে ভোজনে শরিক হতে গিয়ে সে জিলাপী খুঁজে পায়, যা তার শৈশবে না খাওয়ার ক্ষেদ ছিল। সে তার বন্ধুদের জানায় তাকে দত্তক নেওয়া হয়েছিল এবং তার বন্ধুরা ভারতে তার শহর খুঁজতে তাকে গুগল আর্থের সাহায্য নিতে বলে। সারু তার খোঁজা শুরু করে। কিন্তু ধীরে ধীরে সে লুসির কাছ থেকে দূরে সরে যেতে থাকে। সারু তার মা সুকে দেখতে যায়। সুয়ের স্বাস্থ্য খারাপের দিকে যাচ্ছে। সেখানে গিয়ে সে জানতে পারে সু আসলে বন্ধ্যা নয়। সু নিজেই দত্তক নেয় কারণ সে মনে করে পৃথিবীতে এমনিতেই অনেক মানুষ রয়েছে।
সারু গুগল আর্থে তার শহর খোঁজা চালিয়ে যায়। এক সন্ধ্যায় সে তার র‍্যাডিয়াসের বাইরে স্ক্যান করতে গিয়ে শিলাগঠিত পর্বত অঞ্চল দেখতে পায়, যেখানে তার মা কাজ করত। সে কোথায় থাকত তা খুঁজে পায়। তার শহরের নাম গণেশ তলাই, যা খান্দোয়া জেলায় অবস্থিত। সে উৎফুল্ল হয়ে তার বান্ধবী লুসিকে তা জানায় এবং তাকে দত্তক নেয়া মাকে এ ব্যাপারে জানায়। সু তার কাজে সমর্থন দেন। সারু তার নিজ শহরে ফিরে যায় এবং তার প্রকৃত মা এবং বোনের দেখা পায়। কিন্তু সে জানতে পারে তার বড় ভাই গুড্ডু সে রাতেই রেলের সাথে ধাক্কা খেয়ে মারা যায়। সারুর মা সারু ফিরে আসবে এই আশা ছাড়ে নি এবং সে স্থানও ত্যাগ করে নি। সারু পরে জানতে পারে তার নাম আসলে ভুলভাবে উচ্চারিত হয়ে আসছিল। তার আসল নাম 'শেরু', যা 'শের' শব্দ থেকে এসেছে এবং হিন্দি শব্দ 'শের' অর্থ 'সিংহ'।
চিত্রগ্রহণ
চলচ্চিত্রটির প্রধান চিত্রগ্রহণ শুরু হয় ২০১৫ সালে জানুয়ারিতে ভারতের কলকাতায়। এপ্রিলের মাঝামাঝি সময়ে অস্ট্রেলিয়ার মেলবোর্নে এবং পরে হোবার্টসহ তাসমানিয়ার কয়েকটি স্থানে চিত্রায়িত হয়। কিডম্যানের দৃশ্যগুলো অস্ট্রেলিয়ায় ধারণ করা হয়।
সঙ্গীত
চলচ্চিত্রের সঙ্গীত পরিচালনা করেছেন হশকা এবং ডাস্টিন ওহ্যারোলান। সিয়া এই চলচ্চিত্রের জন্য "নেভার গিভ আপ" গানটি রচনা করেন। ছবিতে প্রখ্যাত গীতিকার জিমি র‍্যাডক্লিফ রচিত "দ্য সান, দ্য স্যান্ড অ্যান্ড দ্য সি" গানটি ব্যবহৃত হয়েছে। এছাড়া ভারতীয় সুরকার এ আর রহমান "উর্বশী উর্বশী" গানের সুর করেছেন।
বেলছড়ি ইউনিয়ন
বেলছড়ি বাংলাদেশের খাগড়াছড়ি জেলার অন্তর্গত মাটিরাঙ্গা উপজেলার একটি ইউনিয়ন।
নামকরণ
এক সময়ে এই এলাকাটি প্রচুর বেলের জন্য প্রসিদ্ধ ছিল, যে কারণে এই ইউনিয়নের নাম বেলছড়ি নামকরণ করা হয়।
জনসংখ্যা
বেলছড়ি ইউনিয়নের মোট জনসংখ্যা ১২,৬৯৬ জন।
গ্রামভিত্তিক জনসংখ্যাঃ-
অবস্থান ও সীমানা
মাটিরাঙ্গা উপজেলার দক্ষিণাংশে বেলছড়ি ইউনিয়নের অবস্থান। মাটিরাঙ্গা সদর উপজেলা থেকে ১৪ কিলোমিটার দক্ষিণে এই ইউনিয়ন অবস্থিত। এ ইউনিয়নের দক্ষিণে মাটিরাঙ্গা ইউনিয়ন, পূর্বে খাগড়াছড়ি সদর উপজেলার পেরাছড়া ইউনিয়ন, উত্তরে গোমতি ইউনিয়ন এবং পশ্চিমে ভারতের ত্রিপুরা প্রদেশ অবস্থিত।
প্রশাসনিক কাঠামো
বেলছড়ি ইউনিয়ন মাটিরাঙ্গা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম মাটিরাঙ্গা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ। বেলছড়ি ইউনিয়নের মোট ভোটার সংখ্যা: ৭৫৩২ জন। যার মধ্যে পুরুষ ভোটার ৩৮৭০ জন এবং মহিলা ভোটার রয়েছে ৩৬৬২ জন। এই ইউনিয়নে মোট ২,৬৬৮ টি পরিবার ৫১ টি গ্রাম/পাড়া তে বসবাস করে।
যোগাযোগ ব্যবস্থা
এই ইউনিয়নে কাঁচা রাস্তা ১২ কি.মি., ব্রীজ সলিং: ১৮ কি.মি. , পাঁকা রাস্তা : ১২ কি.মি.। এছাড়া ৪টি ব্রীজ ও ২২ টি কাল্ভারট রয়েছে।
শাক সবজি
thumbnail|ফিলিপাইনের শাক-সবজির বাজার শাক সবজি সাধারনভাবে মানুষের খাদ্যপোযোগী উদ্ভিদ ও তার অঙ্গসমূহকে শাকসব্জি বা শুধুই শাক অথবা সব্জি বলা হয়ে থাকে। কেবল শাক সবজি খাওয়া ব্যক্তিদের শাকাহারি বা নিরামিষভোজী বলা হয়। সাধারণত গাছের পাতা যা ভাজি করে খাওয়া হয়, তাকে শাক বলা হয়। যেমন লাল শাক, পুঁই শাক, কলমি শাক প্রভৃতি।
শব্দটি "সবজি" কিছুটা নির্বিচারে, এবং মূলত রন্ধনসম্পর্কীয় এবং সাংস্কৃতিক ঐতিহ্যির দ্বারা সংজ্ঞায়িত করা হয়। এটা সাধারণত ফল, বাদাম এবং খাদ্যশস্য হিসাবে উদ্ভিদ থেকে প্রাপ্ত অন্যান্য খাদ্য এবং ডাল বীজ সবজি হিসাবে অন্তর্ভুক্ত করা হয়েছে। এখনও জীববিজ্ঞানে উদ্ভিজ্জ শব্দের মূল অর্থ "উদ্ভিদ জগৎ" এবং "উদ্ভিজ্জ সমন্ধে" হিসাবে, গাছের সমস্ত ধরনের বর্ণনা করে। মূলত, সবজি উৎপাদনকারী প্রথম বন থেকে সংগ্রহ করেছিল এবং সম্ভবত এভাবেই জীবনের একটি নতুন সংযোজন কৃষি নামে বিকশিত হলে ৭,০০০ খ্রিস্টপূর্বাব্দে সময়ের ১০,০০০ বিসি, সময়, বিশ্বের বিভিন্ন অংশের মধ্যে চাষাবাদ শুরু হয়। প্রথমে স্থানীয়ভাবে চাষাবাদ বৃদ্ধি পায়, কিন্তু পরবর্তী সময়, বাণিজ্য গার্হস্থ্য ধরনের চাষাবাদ করায় অন্য কোথাও থেকে বহিরাগত ফসল আনা হত। আজকাল অধিকাংশ সবজি মৌসুমী ফসল হিসেবে সারা বিশ্বজুড়ে সবজি জন্মায়, এবং ফসল কম উপযুক্ত স্থানেও ভালভাবে চাষ করা যেতে পারে। চীন সবজির বৃহত্তম উৎপাদনকারী দেশ, এবং কৃষি পণ্য বিশ্ব বাণিজ্য ভোক্তাদের জন্য রপ্তানি করা যায়। উৎপাদন স্কেলে একটি পণ্য ফসলের সুবিশাল acreages সঙ্গে কৃষি বাণিজ্য খাদ্য জন্য পরিবারের চাহিদা মেটায়,এবং কৃষকদের জীবিকার পরিবর্তিন হয়। সবজি উৎপাদন নির্ভর করে, ফসল ফলানো, সংরক্ষণকারী, প্রক্রিয়াজাতকরণ ও বিপণন এর উপর। সবজি কাঁচা খাওয়া যায় বা রান্না করেও খাওয়া যায়, যা মানুষের পুষ্টির জন্য একটি গুরুত্বপূর্ণ ভূমিকা পালন করে। এতে চর্বি ও শর্করা খুব কম পরিমাণ রয়েছে, কিন্তু ভিটামিন, খনিজ পদার্থ এবং ফাইবার উচ্চ মাত্রায় বিদ্যমান। অনেক দেশের সরকার প্রচুর ফল এবং সবজি চাষে তাদের নাগরিকদের উৎসাহিত করে।
র‍্যামন লাল
র‍্যামন লাল (খ্রি. ১২৩২ – খ্রি. ১৩১৫), টি.ও.এস.এফ. (এংলিসাইজড রেমন্ড লালি, লাতিনে রেমন্ড লাল; রেইমুন্ডাস বা রেমুন্ডাস লালাস বা লালাস) ম্যাজোর্কার একজন বিখ্যাত লেখক ও দার্শনিক, নৈয়ায়িক এবং ফ্রান্সিসকান প্রশাখার অংশ। কাতালান সাহিত্যে প্রথম বড় কাজের জন্য তিনি বিখ্যাত। সম্প্রতি তার কিছু হস্তলিখিত কাগজ থেকে বোঝা যায় তিনি আগে থেকেই বিভিন্ন দেশের নির্বাচন পদ্ধতি সম্পর্কে অবগত ছিলেন। তাকে গণনামূলক তত্ত্বর, অগ্রদূত বলা হয় যা বিশেষত গট্‌ফ্রাউড লেইনিজকে প্রভাবিত করে।
ফ্রান্সিসকান ধারা অনুযায়ী তিনি একজন শহীদ। পোপ নবম পিয়াস তাকে সৌন্দর্যমণ্ডিত করেন (১৮৫৭) এবং ৩০শে জুন তার জন্য সন্ত ফ্রান্সিসের মাধ্যমে ভোজোৎসব পালন করা হত।
প্রথম জীবন ও পরিবার
thumb|240px|র‍্যামন লালের জীবন। চতুর্দশ শতাব্দির হস্তলিখিত কাগজ। লাল নব্যগঠিত ম্যাজোর্কা সাম্রাজ্যর রাজধানী পালমায় জন্মগ্রহণ করেন। আরাগনের প্রথম জেমস ম্যাজোর্কার প্রতিষ্ঠা করেন শুধুমাত্র সদ্য জয় করা ব্যালেরিক দ্বীপ (বর্তমানে স্পেনের অংশ)কে অখণ্ড আরাগনের মুকুট-এর অংশ করতে। লালের পিতামাতা আলমোহাদকে কলোনি করা কাজের অংশ হিসেবে কাতালোনিয়া থেকে এসেছিল। যেহেতু দ্বীপটি সামরিকভাবে অধিকৃত ছিল, সেহেতু অধিকাংশ মুসলিমকে যারা পালিয়ে যেতে পারেনি, তাদেরকে ইউরোপীয়দের দাসত্ব বরণ করতে হয়েছে যদিও ঐ দ্বীপের অধিকাংশ জনসংখ্যা ছিল তাদের।
১২৫৭ সালে তিনি ব্লান্সা পিকানিকে বিয়ে করেন। তাদের ডোমিনেক ও ম্যাগডালেনা নামের দুই সন্তান ছিল। যদিও তার পরিবার ছিল, তিনি প্রেমমূলক গীতিকারচিতার ন্যায় এক লম্পট এবং অযথা জীবন যাপন করেছিলেন।
র‍্যামন আরাগনে দ্বিতীয় জেমস-এর শিক্ষক হিসেবে কাজ করেন এবং এরপর ম্যাজোর্কার দ্বিতীয় জেমস-এর সিনেশাল (রাজকীয় পরিবারের প্রশাসনিক প্রধান) হন। তিনি রাজার স্ত্রীর আত্মীয় ছিলেন।
রুপান্তর
১২৬৩ সালে লাল ধর্মীয় এপিফ্যানি অনুভব করেন এক নতুন দৃষ্টিতে। তিনি ভিতা কোয়েট্যেনিয়া ("দৈনন্দিন জীবন") নামক আত্মজীবনীতে এই ঘটনার কথা বলেন।
"র‍্যামন, তরুণাবস্থায় এবং ম্যাজোর্কার রাজার প্রতি অনুগত থাকার সময় বেশকিছু অর্থহীন গান ও কবিতা রচনা করেন এবং আরো অনেক লম্পটের মত কাজ করেন। একরাতে তিনি বিছানার পাশে বসে ছিলেন এবং এক মহিলাকে বোকার মত ভালবাসার আরেকটি অভদ্র গান রচনা করবেন-এমন অবস্থায় রয়েছেন, ঠিক সেই সময়ে তিনি তাঁর ডানদিকে তাকান এবং আমাদের প্রধান যিশুকে দেখতে পান সেই ক্রসে যেন তিনি মধ্য বাতাসে স্থির হয়ে রয়েছেন।"
পরপর পাঁচবার তার এরকম হয় যা তাকে তার পরিবার, পদ এবং অন্যান্য জিনিস ঈশ্বরের উদ্দেশ্যে ত্যাগ করতে অনুপ্রাণিত করে। বিশেষত তিনি তিনটি নিয়ম মেনে চলেনঃ মুসলিম থেকে খ্রিস্টান হবার জন্য প্রয়োজনে ঈশ্বরের উদ্দেশ্যে জীবনত্যাগ, ধর্মীয় প্রতিষ্ঠান নির্মানবস্থায় দেখা যা বিদেশী ভাষা শেখাবে এবং কাউকে ধর্মান্তরিত করবার জন্য যেকোন বাধা উপেক্ষা করে বই লেখা।
নির্জনে নয় বছর এবং প্রথমদিককার কাজ
যীশুর আবির্ভাবধন্য লাল একজন ফ্রান্সিসকান সদস্য হন (সন্ত ফ্রান্সিসের তৃতীয় ধারার অনুসারী)। তিনি সন্ত আসিসির ফ্রান্সিস থেকে অনুপ্রাণিত হন এবং এর অল্পকাল পরেই, তীর্থযাত্রী হিসেবে তার যাত্রা শেষে তিনি ম্যাজোর্কায় ফিরে আসেন। এখানে তিনি একজন মুসলিম দাস ক্রয় করেন এবং তার কাছ থেকে আরবি শেখেন। এর পরের নয় বছর অর্থাৎ ১২৭৪ সাল পর্যন্ত তিনি পাঠে মনোযোগ দেন এবং আপেক্ষিক নির্জনতার মধ্যে চিন্তা করেন। তিনি লাতিন ও আরবি শেখেন, খ্রিস্টীয় ও মুসলিম তত্ত্ব এবং দর্শন সম্পর্কেও জানেন।
১২৭১ ও ১২৭৪ সালের মধ্যে তিনি তার প্রথম কাজ, মুসলিম চিন্তাবিদ আল-ঘাজালির দর্শন এবং লিব্রে দ্য কনটেমলাসিও এন দেউয়ের সারমর্ম রচনা করেন। এটি তৃপ্ততার মধ্য থেকে সত্যকে খোঁজার এক দীর্ঘ পথপ্রদর্শক।
১২৭৪ সালে মেগাটন. রান্ডার আশ্রমে অবস্থান কালে তিনি ঐশ্বরিক উদ্‌ঘাটনমূলক এক মহান বই রচনা শুরু করেনঃ শিল্প (আর্ট) নামক এক জটিল ব্যবস্থা যা তার জীবনের অধিকাংশ চেষ্টাকেই প্রভাবিত করেছিল।
সাহিত্য ও অন্যান্য কাজ
লাল একজন উর্বর মস্তিষ্কের অধিকারী লেখক ছিলেন। তিনি প্রচুর লিখতে পারতেন এবং লেখার চিন্তাও পেতেন। তিনি তার জিওদ্দশায় প্রায় ২৫০টি কাজ করেছেন। তিনি তার এই লেখাগুলো লেখেন কাতালান, লাতিন ও আরবিতে এবং এদের মধ্যে একটি থেকে অপরটিতে অনুবাদও করেছিলেন। মেগাটন রান্ডার পর তার প্রায় সব কাজই ওর সংযোগ ছিল। তিনি বিভিন্ন বিষয়ের ওপর বিভিন আঙ্গিকে বিভিন ধরনের লেখা লেখেন।
উল্লেখযোগ্য কাজ
লাল প্রায় ২৬৫টি কাজ করেছিলেন। যেমনঃ
উপাত্ত খনন
উপাত্ত খনন বা ইংরেজি পরিভাষায় ডাটা মাইনিং (data mining) পরিগণক বিজ্ঞান তথা কম্পিউটার বিজ্ঞানের একটি ক্ষেত্র হিসেবে বিবেচিত হয়।  এটি "উপাত্তাধারগুলিতে জ্ঞান আবিষ্কার" (নলেজ ডিসকভারি ইন ডেটাবেসেজ বা সংক্ষেপে কেডিডি) -এর একটি ধাপ।
উপাত্ত খনন কৃত্রিম বুদ্ধিমত্তা, পরিসংখ্যান, ডেটাবেজ ম্যানেজমেন্ট সিস্টেম সমন্বয়ে গঠিত একটি কম্পিউটিং বা পরিগণন কর্মকাণ্ড যার মাধ্যমে বিশালাকার উপাত্ত সংকলন (ডাটা সেট) থেকে নির্দিষ্ট বৈশিষ্টের উপাত্ত আবিষ্কার করা সম্ভব হয়। উপাত্ত খননের লক্ষ্য হল একটি উপাত্ত সংকলন থেকে নির্দিষ্ট বা কাংক্ষিত উপাত্ত খুঁজে বের করা এবং তা নির্দিষ্ট কাজের উপযোগী করে বিন্যাস, শ্রেণীবদ্ধ ও উপস্থাপন করা।
উপাত্তাধারগুলিতে জ্ঞান আবিষ্কারের ধাপগুলো নিম্নরূপঃ
উপাত্ত খননের অ্যালগরিদম বা পরিগণনা প্রক্রিয়া
এই প্রক্রিয়ায় পূর্বের উপাত্ত বিশ্লেষণ করে ভবিষ্যতের উপাত্তের চরিত্র সম্পর্কে পূর্ভাবাস দেওয়া যায়। সিদ্ধান্ত বৃক্ষ (ডিসিশন ট্রি), স্নায়বিক জাল [(নিউরাল নেটওয়ার্ক), ইত্যাদি প্রক্রিয়ায় সাধারণত উপাত্ত বিশ্লেষণ করা হয়। এই প্রক্রিয়ায় উপাত্তসমূহকে নির্দিষ্ট বৈশিষ্ট্যের ভিত্তিতে শ্রেণীবদ্ধ করা হয়। একটি নির্দিষ্ট শ্রেণীর উপাত্তগুলির মধ্যে সর্বোচ্চ সাদৃশ্য বজায় রাখা এবং দুইটি ভিন্ন শ্রেণীর উপাত্তগুলির মধ্যে সর্বনিম্ন সাদৃশ্য বজায় রাখা গুচ্ছকরণের উদ্দেশ্য। এই প্রক্রিয়ায় পূর্বের কোন লিখিত নথিবিবণীতে (রেকর্ডে) যেসব উপাত্ত এসাথে অবস্থান করে তাদের মধ্যে সম্পর্কস্থাপন করা হয়। এই প্রক্রিয়ায় সময়ের ভিত্তিতে এবং ক্রমানুসারে উপাত্ত শ্রেণীবদ্ধ করা হয়।
আবদুল মমিন
শহীদ আবদুল মমিন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
শহীদ আবদুল মমিনের জন্ম কুমিল্লা জেলার চান্দিনা উপজেলার সহিলপুর ইউনিয়নের পিপুইয়া গ্রামে। তিনি অবিবাহিত ছিলেন। তার বাবার নাম আবদুল মোতালেব এবং মায়ের নাম তৈয়বুন নেছা।
কর্মজীবন
আবদুল মমিন ১৯৭১ সালে পড়াশোনা করতেন। কুমিল্লা ভিক্টোরিয়া কলেজের উচ্চমাধ্যমিক ক্লাসের শেষ বর্ষের শিক্ষার্থী ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে এপ্রিল মাসের শেষ দিকে ভারতে যান। প্রশিক্ষণ নিয়ে যুদ্ধ করেন ২ নম্বর সেক্টরে। তিনি বেশ কয়েকটি যুদ্ধে অংশ নেন।
মুক্তিযুদ্ধে ভূমিকা
মুক্তিযুদ্ধের চূড়ান্ত পর্যায়ে ঢাকায় আক্রমণের জন্য মুক্তি ও মিত্রবাহিনীর কুমিল্লা জেলার দাউদকান্দির নিয়ন্ত্রণ নেওয়াটা ছিল জরুরি। সামরিক দিক থেকে দাউদকান্দির অবস্থান ছিল অত্যন্ত গুরুত্বপূর্ণ। এ জন্য যৌথ বাহিনীর দুটি দল দাউদকান্দি অভিমুখে অভিযান শুরু করে। একটি দল চৌদ্দগ্রাম-পরিকোট-লাকসাম অক্ষ ধরে যাত্রা রওনা হয়। অপর দল ৫ ডিসেম্বর রাজাপুর-জাফরগঞ্জ-চান্দিনা অক্ষ ধরে যাত্রা শুরু করে। ৭ ডিসেম্বর সকালে তারা জাফরগঞ্জে পৌঁছায়। এখানে যৌথ বাহিনীর সঙ্গে যোগ দেন আবদুল মমিনসহ স্থানীয় গেরিলা মুক্তিযোদ্ধারা। ওই দিনই তারা পাকিস্তান সেনাবাহিনীর ইলিয়টগঞ্জের প্রতিরোধ ভেঙে চান্দিনার বেশির ভাগ অংশের নিয়ন্ত্রণ নেন। এরপর যৌথ বাহিনী অগ্রসর হয় দাউদকান্দির দিকে। আর আবদুল মমিনসহ স্থানীয় মুক্তিযোদ্ধারা থাকেন ইলিয়টগঞ্জের প্রতিরক্ষায়। ১৩ ডিসেম্বর দাউদকান্দিতে যৌথ বাহিনী ও পাকিস্তান সেনাবাহিনী; দুই পক্ষের মধ্যে গুলিবিনিময় ও আক্রমণ, পাল্টা আক্রমণ চলতে থাকে। এ দিন পাকিস্তান সেনাবাহিনীর বিচ্ছিন্ন একটি অংশ হঠাৎ ইলিয়টগঞ্জের দিকে অগ্রসর হওয়ার চেষ্টা করে। আবদুল মমিনরা পাকিস্তান সেনাবাহিনীর ওই দলকে সাহসিকতার সঙ্গে প্রতিহত করেন। এদিকে ইলিয়টগঞ্জে মুক্তিযোদ্ধারা আক্রান্ত হয়েছেন শুনে দাউদকান্দিতে অবস্থানরত মিত্রবাহিনীর একটি অংশ ইলিয়টগঞ্জে এগিয়ে এসে গোলাগুলি করতে থাকে। গোলন্দাজ দলও গোলাবর্ষণ শুরু করে। মিত্রবাহিনীর এই গোলা এসে পড়ে মুক্তিযোদ্ধাদের ওপর। এতে আবদুল মমিন ও তার সহযোদ্ধারা পড়েন চরম সংকট ও বিভ্রান্তিতে। তারা প্রথমে মনে করেছিলেন পাকিস্তান সেনাবাহিনী তাদের আক্রমণ করেছে। সে জন্য তারা নিজেদের প্রতিরক্ষা অবস্থানে থেকে পাল্টা আক্রমণের প্রস্তুতি নিতে থাকেন। পরে জানতে পারেন মিত্রবাহিনী গোলাগুলি বর্ষণ করছে। তখন তারা নিজেদের জীবন বাঁচাতে ছোটাছুটি করে নিরাপদ আশ্রয়ে যাওয়ার চেষ্টা করেন। আবদুল মমিন যেখানে ছিলেন, সেখানে পাশেই ছিল একটি বড় ডোবা। তিনি সেই ডোবাকে নিরাপদ ভেবে সেখানে যাওয়ার সময় গোলার স্প্লিন্টার এসে লাগে তার শরীরে। গুরুতর আহত হয়ে তিনি গড়িয়ে পড়েন ডোবার পানিতে। তখন সেখানে আর কেউ ছিল না। একটু পর নিভে যায় তার জীবনপ্রদীপ। সেদিন আবদুল মমিনের সহযোদ্ধারা সবাই নিজেদের জীবন বাঁচাতে সক্ষম হলেও তিনি শহীদ হন। তবে সহযোদ্ধা কয়েকজন আহত হন। অবস্থা স্বাভাবিক হলে তার সহযোদ্ধারা একত্র হন। তখন তাকে না পেয়ে তারা খুঁজতে শুরু করেন। পরে ওই ডোবায় গিয়ে তাকে পান। এরপর সহযোদ্ধারা আবদুল মমিনের মরদেহ উদ্ধার করে পাঠিয়ে দেন বাড়িতে। ওই এলাকাতেই ছিল তার গ্রামের বাড়ি। তাকে সমাহিত করা হয় পারিবারিক কবরস্থানে।
কাঁথি উত্তর বিধানসভা কেন্দ্র
কাঁথি উত্তর (বিধানসভা কেন্দ্র) ভারতের পশ্চিমবঙ্গ রাজ্যের পূর্ব মেদিনীপুর জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২১৩ নং কাঁথি উত্তর বিধানসভা কেন্দ্রটি দেশপ্রান সমষ্টি উন্নয়ন ব্লক এবং ব্রজচৌলি, দেবেন্দ্র, কানাইদিঘি, কুমিরদা, লাউদা ও মরিশদা গ্রাম পঞ্চায়েত গুলি কাঁথি-৩ সমষ্টি উন্নয়ন ব্লক এবং বাথুয়ারি গ্রাম পঞ্চায়েত এগরা-২ সমষ্টি উন্নয়ন ব্লক এর অন্তর্গত।
কাঁথি উত্তর বিধানসভা কেন্দ্রটি ৩১ নং কাঁথি লোকসভা কেন্দ্রের অন্তর্গত।
১৯৭৭-২০০৬
২০০৬ সালের বিধানসভা নির্বাচনে, সিপিআই (এম) এর চক্রধর মাইকাপ কাঁথি উত্তর বিধানসভা কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের জ্যোতির্ময় করকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের জ্যোতির্ময় কর ২০০১ সালে সিপিআই (এম) এর চক্রধর মাইকাপকে পরাজিত করেন। সিপিআই (এম) এর চক্রধর মাইকাপ ১৯৯৬ সালে কংগ্রেসের মুকুল বিকাশ মাইতিকে পরাজিত করেন। কংগ্রেসের মুকুল বিকাশ মাইতি ১৯৯১ সালে জনতা দল এর অনিল কুমার মান্নাকে পরাজিত করেন। রাম শঙ্কর কর সিপিআই (এম) এর ১৯৮৭ সালে কংগ্রেসের দ্বিজেন্দ্র মাইতিকে পরাজিত করেন। ১৯৮২ সালে কংগ্রেসের মুকুল বিকাশ মাইতি সিপিআই (এম) এর অনুরুপ পাণ্ডাকে পরাজিত করেন। ১৯৭৭ সালে জনতা পার্টির রাসবিহারী পাল কংগ্রেসের সৈলাজ দাসকে পরাজিত করেন।
বালাম
কাজী মোহাম্মদ আলী জাহাঙ্গীর বালাম (যিনি বালাম নামে পরিচিত) বাংলাদেশের একজন সংগীতশিল্পী, সঙ্গীত পরিচালক, সুরকার ও কম্পোজার।
ব্যক্তিগত জীবন
বালামের জন্ম ১৯৭৫ সালের ২৪শে ডিসেম্বর তারিখে বাংলাদেশেড় রাজধানী ঢাকার হাজারীবাগের জিগাতলায়। তার পৈতৃক বাড়ি মুন্সিগঞ্জের টঙ্গীবাড়ি উপজেলায় অবস্থিত। তার বাবা কাজী জাহাঙ্গীর হাফিজ সেলিম এবং মা রোকসানা জাহাঙ্গীর। বালামের বড় দুই ভাইয়ের নাম যথাক্রমে বাবর ও বাপ্পী। তার একমাত্র বোন ফাতেমা জাহাঙ্গীর। বালামের স্ত্রী সাগুফতা ফারুক সাদিয়া ও একমাত্র সন্তান ফাবিয়ান জাহাঙ্গীর।
সঙ্গীত জীবন
সংগীতমনস্ক পরিবারে বেড়ে ওঠা বালাম শৈশব থেকেই গিটারে পারদর্শী ছিলেন। সপ্তম শ্রেণিতে পড়ার সময় সুর করেন জনপ্রিয় ব্যান্ডদল ওয়ারফেজের "কৈশোর" গানটির। ১৯৯৪ সালে প্রকাশ হওয়া একই ব্যান্ডের 'নীল স্বপন' গানটির সুরও যৌথভাবে করেন বালাম ও বাবনা করিম। ১৯৯৫ সালে বালাম তার বন্ধুদের নিয়ে গড়ে তোলেন ব্যান্ড "রেনিগেডস", যেখানে বালাম একইসঙ্গে গিটারিস্ট ও ভোকালিস্ট হিসেবে দায়িত্ব পালন করেন। বর্তমান সময়ের আরেক সংগীত তারকা হাবিব ওয়াহিদ ছিলেন ব্যান্ডটির কিবোর্ডিস্ট। "মায়াবী এ রাত" ও "ফিরিয়ে দাও" শিরোনামে দুটি অ্যালবাম প্রকাশ করে রেনিগেডস। "ফিরিয়ে দাও" অ্যালবামের টাইটেল ট্র্যাকের জন্য অর্জন করে "কোকাকোলা ব্যান্ড মিউজিক অ্যাওয়ার্ড"। একইসঙ্গে "আর্ক" এবং "পেন্টাগন" ব্যান্ডেও বালাম গিটারিস্ট ও কম্পোজার হিসেবে কাজ করতে থাকেন। ১৯৯৮ সালের শেষ দিকে বালাম লিড গিটারিস্ট ও ২য় ভোকাল হিসেবে যোগ দেন ওয়ারফেজে। ২০০০ সালে ওয়ারফেজ প্রকাশ করে তাদের ৩য় অ্যালবাম "আলো"। এতে বালামের কণ্ঠে তিনটি গান - "যতদূরে", "সময়" ও "নেই তুমি" ব্যাপক শ্রোতাপ্রিয়তা লাভ করে। পরবর্তীতে এ অ্যালবামের সবচেয়ে জনপ্রিয় "যতদূরে" গানটি প্রসঙ্গে বালাম জানান গানটি তিনি তৈরি করেছিলেন ওয়ারফেজে যোগ দেয়ার বহু আগে। ২০০২ সালে মিজান ওয়ারফেজ ত্যাগ করলে বালাম উন্নীত হন ১ম ভোকাল হিসেবে। এসময় তার কণ্ঠে ওয়ারফেজ ২০০৩ সালে প্রকাশ করে অ্যালবাম "মহারাজ"। এ অ্যালবামের টাইটেল ট্র্যাক, "হারিয়ে তোমাকে", "সাইক্লোন", "বসন্ত" গানগুলো বালামকে নিয়ে যায় অনন্য উচ্চতায়।
ওয়ারফেজে দায়িত্বরত অবস্থায়ই বালাম ২০০৬ সালে তার কম্পোজিশনে প্রকাশ করেন মিশ্র অ্যালবাম "প্রেম শিকারী"। এতে ফিচার করেন জাহিদ পিন্টু, অভি ও জুলির মত প্রতিভাবান শিল্পীদের। শ্রোতামহলে প্রশংসিত হয় বালামের সুর ও সংগীতায়োজন। ২০০৭ এ ওয়ারফেজ ত্যাগ করার পর একক অ্যালবামের দিকে মন দেন বালাম। সে বছর লেজার ভিশনের ব্যানারে প্রকাশ করেন "বালাম" নামে নিজের প্রথম অ্যালবাম। এই অ্যালবামটিই তাকে এনে দেয় আকাশ্চুম্বী জনপ্রিয়তা। "বালাম" অ্যালবাম গান তিন মাস পর "এক মুঠো রোদ্দুর" "লুকোচুরি" "তোমার জন্য" "বিরহের সাম্পান" গান গুলো ব্যাপক জনপ্রিয়তা পায়। একক শিল্পী হিসাবে কনসার্টে বালামের চাহিদা বেড়ে যাই। ২০০৮ সালে বালাম সঙ্গীতার ব্যানারে প্রকাশ পাই বালামের ২য় অ্যালবাম "বালাম ২" এই অ্যালবামে "প্রেমের ধুন" সুপারহিট গান, "রুদয়ের সিঁড়ি" "অপরুপা" "রিমঝিম" গান গুলো ছিলো।  ২০১০ সালে বালামের ৩য় অ্যালবাম প্রকাশ পায়  (বালাম ৩) এই অ্যালবামে "কি নেশা" "নতুন সকাল" "কাছে আসোনা" "একটু দাড়াও" গান গুলো রয়েছে। ইতোমধ্যে ২০০৯ সালে তার হাত ধরে সঙ্গীতার ব্যানারে "বালাম ফিচারিং জুলি" দিয়ে সঙ্গীতাঙ্গনে প্রবেশ করেন তার বোন জুলি, এই অ্যালবামে "ভালোবাসার উৎসবে" "অঝোর বৃষ্টি" " নগরদোলা" "সুখ পাখি" গান রয়েছে । ২০১০ এ তিনি তার বোনকে নিয়ে আবারও প্রকাশ করেন "বালাম ফিচারিং জুলি ২- স্বপ্নের পৃথিবী এই অ্যালবামের "তুমিহীনা" ডুয়েট গান রয়েছে অ্যালবামে। ভাইবোনের এই জুটি পৌঁছে যায় প্রজন্মের পছন্দতালিকার শীর্ষে।
২০১০ সালে বালাম সাগুফতা ফারুক সাদিয়ার সঙ্গে বিবাহবন্ধনে আবদ্ধ হন। কিছুদিন পর স্ত্রীর গুরুতর অসুস্থতা বালামকে ঠেলে দেয় দীর্ঘ বিরতির দিকে।
২০১৩ সালে বালাম ঈগল মিউজিকের ব্যানারে প্রকাশ করেন তার ৪র্থ একক অ্যালবাম "ভূবন (বালাম ৪)"। আশানুরূপ সাড়া জাগাতে ব্যর্থ হয়ে আবারও অন্তরালে চলে যান তিনি। দুই বছর বিরতির পর ২০১৫ সালে তার মিউজিক ভিডিও "মেঘে ঢাকা" প্রকাশ পায়। ২০১৬ সালের ভালোবাসা দিবসে প্রকাশ করেন "কৌশিক তাপস ফিচারিং বালাম-কী জ্বালা" গানটি। একই বছর জুলির সঙ্গে দ্বৈত গান "কত যে খুঁজেছি তোমায়" প্রকাশ করেন। ২০১৭ সালের ভালোবাসা দিবসে রবি-এয়ারটেল ইয়োন্ডার মিউজিকের ব্যানারে তিনি তার ৫ম একক অ্যালবাম "গল্পের শহর" প্রকাশ করেন। ইয়োন্ডার পরবর্তীতে সেবা বন্ধ করে দিলে আরেক শীর্ষস্থানীয় টেলিকম প্রতিষ্ঠান বাংলালিংক নিয়ে আসে 'ভাইব' অ্যাপটি। এর সঙ্গে চুক্তিবদ্ধ হন বালাম, হাবিব, শাফিন আহমেদ সহ জনপ্রিয় তারকারা। 'ভাইব' অ্যাপে বালাম প্রকাশ করেন 'হঠাৎ', 'বালাম ফিচারিং কনা - আদরে' এবং 'বালাম ফিচারিং আনিকা তাসনিম - খোলা আকাশ' গানগুলো। 'হঠাৎ' গানটি পরবর্তীতে মিউজিক ভিডিও হিসেবে প্রকাশ পায় যাতে বালামের সঙ্গে অভিনয় করেন অভিনেত্রী সুজানা জাফর। দর্শক শ্রোতাদের মনোযোগ আকর্ষণ করে ব্যাপক সাড়া জাগাতে সক্ষম হয় ভিডিওটি।
২০১৯ সালে কিংবদন্তি আইয়ুব বাচ্চু র প্রয়াণের পর তাঁর নিজ হাতে গড়া "এলআরবি" ব্যান্ডে যোগ দিয়ে বালাম নতুন করে আলোচনার শীর্ষে উঠে আসেন। কিন্তু আইয়ুব বাচ্চুর পরিবারের আপত্তিতে ব্যান্ডের নাম পাল্টে 'বালাম অ্যান্ড দ্যা লিগ্যাসি' করা হলে ব্যাপক সমালোচনা ও বিতর্কের মুখে পড়ে কোনো আনুষ্ঠানিক ঘোষণা ছাড়াই পদত্যাগ করেন বালাম।
২০২০ সালে প্রকাশিত হয় বালামের সর্বশেষ মিউজিক ভিডিও "তুমি রূপকথায়"।
"প্রেম শিকারি" ছাড়াও বালাম বিভিন্ন মিশ্র অ্যালবাম, চলচ্চিত্র ও বিজ্ঞাপনচিত্রে সঙ্গীত পরিচালনা করেছেন। একাধিক টিভি নাটকেও অভিনয় করেছেন গুণী এই শিল্পী।
ভুতু
ভুতু ভারতের বাংলা ও হিন্দি ভাষায় প্রচারিত শিশুদের জন্য কমেডি-নাটক টেলিভিশন সিরিজ যা জি বাংলা এবং জি টিভিতে সম্প্রচারিত হতো। জি টিভিতে এটি বিন কুচ কাহের পরিবর্তে শুরু হয়।
মূল সিরিজ সম্প্রচার করা হয়েছিলো জি বাংলাতে৷ এই ধারাবাহিকের চারপাশে একটি বন্ধুত্বপূর্ণ মেয়ে ভূত(আরশিয়া  মুখার্জী) দেখা যায় যার নাম "ভুতু", এই মেয়েটি সবসময় অন্যদের সাহায্য করার চেষ্টা করে। এই চরিত্রটি বন্ধুত্বপূর্ণ ভূত ক্যাসপার এর উপর ভিত্তি করে তৈরি করা হয়েছে। এই ধারাবাহিকটি হিন্দিতে ডাবিং করে জি আনমোল চ্যানেলে "লাড্ডু" প্রচারিত হয়েছে।
এই শো বাংলায় সম্প্রচার হবার পরে জি টিভিতে ২১ ডিসেম্বর ২০১৭ সালে পুনরায় প্রচার করা হয়৷ এই শোয়ের তারকা আরশিয়া মুখার্জি, শানা আমিন শেখ, কিংশুক মহাজন, আকাঙ্ক্ষা চামোলা, স্নেহা চট্টোপাধ্যায় ও অঞ্জলি প্রিয়া।
প্লট
ভুতু ছোট্ট মিষ্টি একটি ভুত৷ এই শোতে ভুতুকে এই ভুত রূপে দেখা যায়। ভুতুর বয়স ৭ বছর এবং সে একজন বন্ধুত্বপূর্ণ ভুত৷ সে তার বন্ধুদের সাথে খেলতে ভালোবাসে এবং সে তার মায়ের খুবই কাছের। কিন্তু সে খুবই দুঃখী ও বিরক্ত কারণ তাকে কেউ দেখতে পায় না। সে তার বাড়িতে নতুন ভাড়াটেদের পায় তার পরিবারের সদস্য হিসাবে এবং তার জাদু দিয়ে তাদের সমস্যা সমাধান করে। অবশেষে সে তার মূল পরিবারকে ফিরে পায়। মূল গল্পে এরপর তার আত্মার মুক্তি পায়। এদিকে, হিন্দি সংস্করণে গোপাল (কৃষ্ণ) তার সাথে সঙ্গতিপূর্ণ হন এবং তিনি প্রতিশ্রুতি দেন যে, তিনি তার মাকে তার সাথে দেখা করাতে পারবেন।
মৌসুম ১
গল্পের শুরুতে ভুতুকে একটি খালি বাড়িতে হাঁটাহাঁটি করতে দেখা যায়। সারা দিন ধরে সে তার বন্ধুদের সাথে কথা বলার চেষ্টা করে কিন্তু ব্যর্থ হয়৷ সে তার মা অনন্দিতার ফিরে আসার অপেক্ষা করে কিন্তু ভুতুর বাড়িতে একটি ভুত আছে বলে প্রতিবেশীরা বুঝতে পারে এবং তারা এই ভুত সম্পর্কে বলবলি শুরু করে৷ যখন প্রতিবেশীরা এই বাড়ির ঘরগুলো শুদ্ধ করার চেষ্টা করে, সে ভীড়ু হয় এবং তখন বাল গোপাল (কৃষ্ণ) তাকে দেখা দেয়।
গোপাল ভুতুকে বলে ভুতু একটি অগ্নি দূর্ঘটনাতে ৬ মাস আগে মারা গিয়েছে এবং এখন সে একটি আত্মা৷ তিনি তাকে আশ্বাস দেন যে তার একজন বন্ধু থাকবে, যিনি তার কথা শুনতে সক্ষম হবে৷
ভুতুর নতুন বন্ধু হিসাবে সুখী উপস্থাপিত হয়। সে বন্ধুত্বপূর্ণ, সে দ্বায়িত্বপূর্ণ কিন্তু বাচ্চাদের সে ঘৃণা করে। তার বিবাহের কয়েক দিন আগে যখন তারা হঠাৎ তাদের ঘর খালি করে, তখন তারা ভুতুর বাড়ীতে আসে এবং এটি ভাড়া নেয়।
যখন সুচী ভুতুর কন্ঠ শুনতে পারে তখন সবাই অনুমান করে তার মানসিক ব্যাধি হয়েছে তা থেকে কষ্ট ভোগ করছে। সুচী বুঝতে পারে যে সে কল্পনা করছে না এবং ভুতু নামের ভূত এখনও তার বাড়িতে আছে৷ একটি ত্বরান্বিতের মধ্যে বুঝতে পারে তাকে মুক্ত করা প্রয়োজন, সুচী ডেলিভারি করে একটি পার্সেল সিঙ্গাপুরে পাঠায় যেখানে সুবোধ (ভুতুর বাবা) ও অনন্দিতা কয়েক দিনের মধ্যে অনুমতি নিয়ে স্থানান্তর করবে এবং ভুতুকে পার্সেলের সাথে থাকার জন্য নির্দেশ করে৷
২ বছর একটি লিপ দেখানো হয়৷ ভুতু এখনও তার বাড়িতে বসবাস করে এবং তার মায়ের জন্য অপেক্ষা করছে। অনন্দিতা বাড়ি ফিরে আসে কিন্তু সে ভুতুর মৃত্যুর কথা মনে রাখে না। ভুতুর চাচা বিক্রম একটি এন্ট্রি তৈরি করে৷ তিনি অনন্দিতার মানসিক অবস্থা ঠিক করার চেষ্টা করেন৷ অপরাধীদের একটি নতুন দল এই বাড়িতে প্রবেশ করে এবং অনন্দিতা থেকে সম্পত্তি ছিনতাইয়ের জন্য বিভিন্ন কৌশল প্রয়োগ করে। এরপর আনন্দিতা জানতে পারে সে অতি শীগ্রই আবার মা হতে চলেছে। একটি মেয়ে শিশু জন্মায়৷ গোপাল তার (ভুতুর) আত্মা বাচ্চাটির শরীরে প্রবেশ করায় এবং অনন্দিতা ভুতুর মতো আরেকটি মেয়ে পায়।
এনএক্সটি ইউকে টেকওভার: ব্ল্যাকপুল ২
এনএক্সটি ইউকে টেকওভার: ব্ল্যাকপুল ২ একটি পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটি ইউকের জন্য প্রযোজনা করেছিল। এই অনুষ্ঠানটি ইংল্যান্ডের ল্যাঙ্কাশায়ারের ব্ল্যাকপুলের ইমপ্রেস বলরুমে ২০২০ সালের ১২ই জানুয়ারি তারিখে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি এনএক্সটি ইউকে টেকওভার কালানুক্রমিকের অধীনে প্রচারিত তৃতীয় অনুষ্ঠান ছিল।
বড়া গুম্বদ
বড়া গুম্বদ (অর্থ: বড়ো গম্বুজ) হল ভারতের দিল্লির লোদি উদ্যানে অবস্থিত একটি মধ্যযুগীয় স্মারক। এটি একটি জামে মসজিদ ও দিল্লি সুলতানির শাসক শিকন্দর লোদির "মেহমান খানা" (অতিথিশালা) সহ এক গুচ্ছ স্মারকের একটি অংশ। ১৪৯০ খ্রিস্টাব্দে লোদি রাজবংশের শাসনকালে বড়া গুম্বদ নির্মিত হয়। সাধারণভাবে শিকন্দর লোদিকেই এটির নির্মাতা মনে করা হয় এবং এই ভবনের গম্বুজটিই সম্ভবত দিল্লির সবচেয়ে পুরনো পূর্ণাঙ্গ গম্বুজ।
ইতিহাস
১৪৯০ খ্রিস্টাব্দে বড়া গুম্বদ নির্মিত হয়েছিল । মনে করা হয, এটিই দিল্লির প্রথম কোনও ভবনে নির্মিত পূর্ণাঙ্গ গম্বুজ। সাধারণভাবে শিকন্দর লোদিকে এই স্থাপনাটির নির্মাণকারী মনে করা হয়। বড়া গুম্বদের জামে মসজিদের মিহরাব থেকে জানা যায় মন্দিরটির নির্মাণকাল হল ৯০০ হিজরি।
বড়া গুম্বদসহ লোদি উদ্যানে চারটি সমাধি রয়েছে; অপর তিনটি সমাধি হল শিকন্দর লোদির সমাধি, শিশা গুম্বদ সমাধি ও সৈয়দ রাজবংশের মুহাম্মদ শাহের সমাধি। বড়া গুম্বদ সমাধিটি থেকে প্রায় 400 m এবং শিশা গুম্বদ থেকে 75 m দক্ষিণে অবস্থিত। শিকন্দর লোদির শাসনকালে বড়া গুম্বদ, পার্শ্ববর্তী মসজিদ এবং "মেহমান খানা" অর্থাৎ অতিথিশালাটি নির্মিত হয়। অনুমান করা হয়, বড়া গুম্বদ জামে মসজিদের প্রবেশদ্বারের কাজ করত। যদিও উভয়ের নির্মাণকাল, অবস্থান ও শৈলীগত পার্থক্য প্রবেশপথ-সংক্রান্ত এই তত্ত্বটিকে সমর্থন করে না। বড়া গুম্বদ নির্মাণের উদ্দেশ্য ও গুরুত্ব অজ্ঞাতই থেকে গিয়েছে এবং এটির নির্মাণকালও একটি রহস্য। জামে মসজিদটি নির্মিত হয়েছিল ১৪৯৪ খ্রিস্টাব্দে। লোদি রাজবংশের শাসনকালে প্রথম প্রবর্তিত স্থাপত্যশৈলীতে নির্মিত প্রথম মসজিদ এটিই।
কোনও কোনও ইতিহাসবিদেঁর মতে, ১৪৯০ খ্রিস্টাব্দে এক অভিজাত ব্যক্তির দ্বারা বড়া গুম্বদ নির্মিত হয়েছিল। এই অভিজাত ব্যক্তিকে শনাক্ত করা সম্ভব হয়নি। এরপর ১৪৯৪ খ্রিস্টাব্দে শিকন্দর লোদি নিজের তৈরি করা মসজিদের জন্য একটি প্রবেশপথ নির্মাণ করার উদ্দেশ্যে বড়া গুম্বদকে পৃথক করেন।
সাইমন ডিগবির মতে, বড়া গুম্বদ একটি বৃহৎ প্রাচীরবেষ্টিত প্রাঙ্গনের প্রবেশদ্বারের কাজ করত। এই প্রাঙ্গনেরই অন্তর্ভুক্ত ছিল শিশা গুম্বদ, যেটিকে ডিগবি বাহলুল লোদির সমাধি হিসেবে চিহ্নিত করেন।
প্রথম দিকে সব ক’টি সমাধিই পৃথক পৃথক ভাবে নির্মিত হয়েছিল এবং কোনওটিই একই প্রাঙ্গনের অন্তর্ভুক্ত ছিল না। বিংশ শতাব্দীর গোড়ার দিকে যখন একটি উদ্যান গড়ে তোলা হয়, তখনই চারটি সমাধ একক প্রাঙ্গনের অন্তর্ভুক্ত হয়েছিল। ১৯৩৬ সালের ৯ এপ্রিল ভাইসরয় লর্ড উইলিংডনের স্ত্রী লেডি উইলিংডন উদ্যানটির দ্বারোদ্ঘাটন করেন। প্রথমে উদ্যানটির নামকরণ করা হয়েছিল লেডি উইলিংডন পার্ক; কিন্তু ১৯৪৭ সালে ভারতের স্বাধীনতা অর্জনের পর এটির নামকরণ করা হয় লোদি উদ্যান।
নির্মাণ ও স্থাপত্য
অনুমান করা হয়, বড়া গুম্বদ নির্মিত হয়েছিল নিকটবর্তী মসজিদ বা একটি বৃহৎ প্রাচীরবেষ্টিত প্রাঙ্গনের প্রবেশপথ হিসেবে। যদিও বড়া গুম্বদের মধ্যে কোনও সমাধি নেই, কিন্তু কেন্দ্রীয় প্রাঙ্গনে একটি উঁচ মঞ্চ রয়েছে যা ইঙ্গিত করে যে এই স্থাপনার আকারটি একটি সমাধিসৌধেরই। বড়া গুম্বদ নির্মাণের উদ্দেশ্য অবশ্য অজানাই রয়ে গিয়েছে। বড়া গুম্বদ একটি মসজিদ ও একটি "মেহমান খানা"-র সঙ্গে অবস্থিত, যেগুলি বড়া গুম্বদের থেকে আকারে ছোটো। প্রতিটি স্থাপনায় একটি 4 m উঁচু মঞ্চের উপর অবস্থিত, যার মোট আয়তন 1050 m2। মঞ্চটির পরিমাপ 30 m (পূর্ব-পশ্চিমে) ও 25 m (উত্তর-দক্ষিণে)।
মসজিদের পাঁচটি বে-র মধ্যে তিনটির উপরে গম্বুজ রয়েছে, অবশিষ্ট দু’টির উপর রয়েছে ভল্টেড ছাদ (মসজিদ ও "মেহমান খানা"য়)। কেন্দ্রীয় বে-গুলির গম্বুজগুলি নিচু, আবার শেষ দিকের বে-গুলির ছাদ চ্যাপ্টা। উত্তর ও দক্ষিণে রয়েছে ওরিয়েল জানলা। ওরিয়েল জানলা ও ক্রমাগত সরু হয়ে উঠে যাওয়া মিনারেটগুলি সম্ভবত পরবর্তীকালের স্থাপত্যশৈলীতে নির্মিত।
বড়া গুম্বদের উচ্চতা 29 m, দৈর্ঘ্য 20 m ও প্রস্থ 20 m। প্রাচীরগুলির উচ্চতা 12 m। শিশা গুম্বদের মতো বড়া গুম্বদও এক তলা ভবন, কিন্তু বাইরে থেকে দেখলে সেটিকে দোতলা মনে হয়। বড়া গুম্বদের মেঝের মোট আয়তন (মসজিদ ও অতিথিশালাটি বাদে) 361 m2।
গম্বুজ, মসজিদ ও "মেহমান খানা" ধূসর কোয়ার্টজাইট ও লাল বেলেপাথর সহ লাল, ধূসর ও কালো পাথরে নির্মিত। অভ্যন্তরভাগ বহুবর্ণ স্টাকো দ্বারা বিস্তারিতভাবে অলংকৃত। রঙিন টালি, খোদাইচিত্র ও রঙিন প্লাস্টারের মাধ্যমে মসজিদের দেওয়াল লতাপাতা, ফুল, জ্যামিতিক নকশা ও কুরআনের বাণীতে সুসজ্জিত।
অবস্থান
বড়া গুম্বদ ভারতের দিল্লিতে অবস্থিত লোদি উদ্যানের একটি অংশ। অতীতে এই এলাকাটি ছিল খইরপুর নামে একটি গ্রামের অংশ। লোদি উদ্যানের পশ্চিমে, উত্তরপশ্চিমে ও উত্তরে অমৃতা শেরগিল মার্গ, পূর্বে ম্যাক্স মুলার মার্গ এবং দক্ষিণে লোদি রোড অবস্থিত। সফদরজং সমাধি লোদি গার্ডেনের দক্ষিণপশ্চিম কোণে অবস্থিত।
আওস ইবনে জুবায়ের
আওস ইবনে জুবায়ের আল আনসারী মুহাম্মাদের একজন অপ্রসিদ্ধ আনসার সাহাবা ছিলেন। তিনি মদিনাতে বনু আমর ইবনে আওফ  গোত্রে জন্মগ্রহণ করেছেন। তিনি খায়বারের যুদ্ধে অংশগ্রহণ করেছিলেন এবং নাঈম দুর্গ অবরোধকালে ৬২৮ সালে তিনি মৃত্যুবরণ করেছেন।
২০১৫ ক্রিকেট বিশ্বকাপ দলসমূহ
অত্র নিবন্ধটি ২০১৫ সালের ক্রিকেট বিশ্বকাপে অংশগ্রহণকারী বিভিন্ন দলের সদস্যদের তালিকা। একাদশ ক্রিকেট বিশ্বকাপ প্রতিযোগিতা হিসেবে ১৪ ফেব্রুয়ারি থেকে ২৯ মার্চ, ২০১৫ তারিখ পর্যন্ত অস্ট্রেলিয়া ও নিউজিল্যান্ডে যৌথভাবে অনুষ্ঠিত হয়। অংশগ্রহণকারী ১৪টি দেশের জাতীয় ক্রিকেট দল ৭ জানুয়ারি, ২০১৫ তারিখের মধ্যে ১৫-সদস্যদের চূড়ান্ত তালিকা প্রকাশ করে।
🇦🇫 [[afghanistan]]
২৯ ডিসেম্বর, ২০১৪ তারিখে আফগানিস্তান তাদের ১৫-সদস্যের চূড়ান্ত তালিকা প্রকাশ করে। এছাড়াও অতিরিক্ত আরও চারজন খেলোয়াড়কে সংরক্ষিত অবস্থায় রাখে। তারা হলেন - শফিকউল্লাহ (উইঃ), শরফুদ্দিন আশরাফ, ইজাতুল্লাহ দৌলতজাই, হাশমতুল্লাহ শাহিদী।
কোচ: অ্যান্ডি মোলস
১ ২৫ ফেব্রুয়ারি, ২০১৫ তারিখে আঘাতজনিত কারণে মিরওয়াইজ আশরাফের পরিবর্তে শফিকউল্লাহকে অন্তর্ভুক্ত করা হয়।
🇦🇺 [[australia]]
১১ জানুয়ারি, ২০১৫ তারিখে ক্রিকেট অস্ট্রেলিয়া কর্তৃপক্ষ তাদের ১৫-সদস্যের তালিকা জনসমক্ষে প্রকাশ করে। তন্মধ্যে, মাইকেল ক্লার্ককে শারীরিক সুস্থতার উপর নির্ভর করে দলে জায়গা দেয়া হয়। পরবর্তীতে ১৮ ফেব্রুয়ারি তারিখে তাকে খেলার উপযুক্ত হিসেবে ঘোষণা করা হয়।
কোচ: ড্যারেন লেহম্যান
{| border="0" style="width:100%"
🇧🇩 [[bangladesh]]
৪ জানুয়ারি, ২০১৫ তারিখে বাংলাদেশ তাদের ১৫-সদস্যের চূড়ান্ত তালিকা প্রকাশ করে। প্রধান দল নির্বাচক ফারুক আহমেদ ও বিসিবি সভাপতি নাজমুল হাসান বিকেলে এক সংবাদ সম্মেলনে এ ঘোষণা দেন। বেলা একটায় দল ঘোষণার কথা থাকলেও নির্বাচন কমিটি, বিসিবি পরিচালকমণ্ডলী ও সভাপতি নাজমুল হাসানের মধ্যকার শেষ মুহুর্তের সভার কারণে প্রায় দুই ঘণ্টা বিলম্বে দল ঘোষণা করা হয়। পাশাপাশি দুইজন খেলোয়াড় - শফিউল ইসলাম ও আবুল হাসানকে সংরক্ষিত অবস্থায় রাখা হয়য়।
কোচ: চণ্ডিকা হাথুরুসিংহা
🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 [[england]]
২০ ডিসেম্বর, ২০১৪ তারিখে ইংল্যান্ড তাদের ১৫-সদস্যের চূড়ান্ত তালিকা প্রকাশ করে।
🇳🇿 [[new zealand]]
৮ জানুয়ারি, ২০১৫ তারিখে নিউজিল্যান্ড ক্রিকেট তাদের ১৫-সদস্যের চূড়ান্ত তালিকা প্রকাশ করে।
🏴󠁧󠁢󠁳󠁣󠁴󠁿 [[scotland]]
৯ জানুয়ারি, ২০১৫ তারিখে ক্রিকেট স্কটল্যান্ড কর্তপক্ষ তাদের ১৫-সদস্যের চূড়ান্ত তালিকা প্রকাশ করে।
১ ১১ মার্চ, ২০১৫ তারিখে দলীয় শৃঙ্খলা ভঙ্গের অভিযোগে মজিদ হককে নিজ দেশে ফেরত পাঠানো হয়।
🇱🇰 [[sri lanka]]
৭ জানুয়ারি, ২০১৫ তারিখে শ্রীলঙ্কা ক্রিকেট কর্তৃপক্ষ তাদের ১৫-সদস্যের চূড়ান্ত দল প্রকাশ করে। প্রাথমিকভাবে লাসিথ মালিঙ্গা শারীরিক যোগ্যতার পরীক্ষায় উত্তীর্ণ হওয়ার শর্তে নির্বাচকমণ্ডলী তাকেও অন্তর্ভুক্ত করেন। পরবর্তীতে তিনি গ্রুপ পর্বের উদ্বোধনী খেলার পূর্বেই সুস্থ হয়ে উঠায় খেলায় অংশগ্রহণ করেন।
🇮🇳 [[india]]
৬ জানুয়ারি, ২০১৫ তারিখে ভারত দল ১৫-সদস্যের তালিকা প্রকাশ করে। আঘাতপ্রাপ্ত ভুবনেশ্বর কুমারের আরোগ্য লাভ না হলে সংরক্ষিত অবস্থায় ধবল কুলকার্নিকে রাখা হয়।
কোচ: ডানকান ফ্লেচার ১ ৭ ফেব্রুয়ারি, ২০১৫ তারিখে হাঁটুর আঘাতে উত্তরণ না ঘটায় ইশান্ত শর্মাকে বিশ্বকাপের বাইরে রাখা হয়। পরিবর্তিত খেলোয়াড়রূপে মোহিত শর্মা দলে অন্তর্ভুক্ত হন।
🇮🇪 [[ireland]]
৫ জানুয়ারি, ২০১৫ তারিখে আয়ারল্যান্ড তাদের ১৫-সদস্যের তালিকা প্রকাশ করে। তারা এখনও দলে পরিবর্তনের জন্য কোন নাম ঘোষণা করেনি।
🇵🇰 [[pakistan]]
কোচ: ওয়াকার ইউনুস ১ ২ ফেব্রুয়ারি, ২০১৫ তারিখে হাঁটুতে চোট পাওয়ায় জুনায়েদ খানকে প্রত্যাহার করে নেয়া হয়। ৬ ফেব্রুয়ারি, ২০১৫ তারিখে জুনায়েদের পরিবর্তে রাহাত আলীর অন্তর্ভুক্তিকে আইসিসি অনুমোদন করে।
🇿🇦 [[south africa]]
৭ জানুয়ারি, ২০১৫ তারিখে দক্ষিণ আফ্রিকা তাদের ১৫-সদস্যের চূড়ান্ত তালিকা প্রকাশ করে।
কোচ: রাসেল ডোমিঙ্গো
🇦🇪 [[united arab emirates]]
১০ জানুয়ারি, ২০১৫ তারিখে সংযুক্ত আরব আমিরাত ক্রিকেট দল তাদের ১৫-সদস্যের তালিকা প্রকাশ করে।
{| border="0" style="width:100%"
[[undefined]]
১১ জানুয়ারি, ২০১৫ তারিখে ওয়েস্ট ইন্ডিজ দল তাদের ১৫-সদস্যের তালিকা প্রকাশ করে।
১ ২৭ জানুয়ারি, ২০১৫ তারিখে সুনীল নারাইন তার নতুন বোলিং ভঙ্গিমা নিয়ে স্বয়ং সন্দিহান প্রকাশ করায় প্রতিযোগিতা থেকে নিজ নাম প্রত্যাহার করে নেন। অতঃপর ২৯ জানুয়ারি তারিখে পরিবর্তিত খেলোয়াড় হিসেবে নিকিতা মিলারকে অন্তর্ভুক্ত করা হয়।
🇿🇼 [[zimbabwe]]
৭ জানুয়ারি, ২০১৫ তারিখে জিম্বাবুয়ে তাদের চূড়ান্ত তালিকা প্রকাশ করে।
মনজুর কাদের
মঞ্জুর কাদের বাংলাদেশ সেনাবাহিনীর অবসরপ্রাপ্ত মেজর, রাজনীতিবিদ, সাবেক প্রতিমন্ত্রী এবং সাবেক সংসদ সদস্য।
রাজনৈতিক ও কর্মজীবন
মনজুর কাদের বাংলাদেশ সেনাবাহিনীর অবসরপ্রাপ্ত মেজর। সেনাবাহিনী থেকে অবসর গ্রহণ করে তিনি ১৯৮৬ সালে জাতীয় পার্টিতে যোগ দিয়ে তৃতীয় জাতীয় সংসদ নির্বাচনে পাবনা-১ (সাঁথিয়া-বেড়া) আসন থেকে জাতীয় পার্টির মনোনয়ন নিয়ে সংসদ সদস্য নির্বাচিত হয়েছিলেন। এর পর ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির মনোনয়ন নিয়ে পাবনা-১ (সাঁথিয়া-বেড়া) আসন থেকে পুনরায় সংসদ সদস্য নির্বাচিত হন।
তিনি ৩ মার্চ ১৯৮৮ সাল থেকে ৪ ডিসেম্বর ১৯৯০ সাল পর্যন্ত পানি উন্নয়ন প্রতিমন্ত্রী হিসেবে দায়িত্ব পালন করেন। ১৯৯৬ সালে তিনি বাংলাদেশ জাতীয়তাবাদী দলে যোগ দিয়ে ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বিএনপির মনোনয়নে পাবনা-১ (সাঁথিয়া-বেড়া) আসন থেকে সংসদ সদস্য নির্বাচিত হয়েছিলেন।
২০০১ সালের অষ্টম জাতীয় সংসদ নির্বাচনে তিনি বাংলাদেশ জাতীয়তাবাদী দলের মনোনয়নে সিরাজগঞ্জ-৬ আসন থেকে সংসদ সদস্য নির্বাচিত হয়েছিলেন।
১৯৯১ সালের পঞ্চম জাতীয় সংসদ নির্বাচনে জাতীয় পার্টির মনোনয়ন নিয়ে, ১২ জুন ১৯৯৬ সালের সপ্তম জাতীয় সংসদ নির্বাচনে বিএনপির মনোনয়নে পাবনা-১ (সাঁথিয়া-বেড়া) আসন থেকে এবং ২০০৮ সালের নবম জাতীয় সংসদ নির্বাচনে সিরাজগঞ্জ-৫ আসন থেকে অংশ নিয়ে তিনি মাত্র ১২৬ ভোটের ব্যবধানে পরাজিত হয়েছিলেন। এর বিরুদ্ধে তিনি নির্বাচন ট্রাইব্যুনালে মামলা করেন।
ত্রিমাত্রিক ওয়্যারহাউস
স্কেচআপ ৩ডি ওয়্যারহাউস হলো গুগলের একটি ওপেন সোর্স লাইব্রেরি পরিসেবা যেখানে স্কেচআপ ব্যবহারকারীগন ত্রিমাক্রিক বা ৩ডি স্কেচ মডেল বিনামুল্যে শেয়ার করতে ডাউনলোড, আপলোড করতে পারেন।
মনজুর কাদের
রাজনৈতিক ও কর্মজীবন
১৯৭২ সালের ১লা জানুয়ারি থেকে ১৯৭৬ সালের ১৫ মার্চ পর্যন্ত ইংরেজি দৈনিক দি বাংলাদেশ অবজারভারে সাংবাদিক ছিলেন । ঢাকা সাংবাদিক ইউনিয়নের সদস্য হিসেবে সংবাদ পত্রের স্বাধীনতা রক্ষার জন্য আন্দোলন করেন। এরপর তিনি ১৯৭৬ সনের ১৮ মার্চে সেনাবাহিনীতে কমিশন্ড অফিসার হিসেবে যোগদান করেন। ১৯৯১ সালের ১ মার্চ থেকে বাংলাদেশের প্রথম আন্তর্জাতিক মানের  ইংরেজি সাপ্তাহিক EVIDENCE এর সম্পাদক হিসেবে কাজ করছেন। তিনি বাংলাদেশের প্রথম বিজিনেস ডেইলী The Financial Express পত্রিকার Sponsor share holder.
গৌড়ীয় মাধব মঠ
ইতিহাস
১৯২১ সালে এই মঠের প্রতিষ্ঠা ভক্তিসিদ্ধান্ত সরস্বতী ঠাকুর করেন৷ শ্রী শ্রী মাধব গৌড়ীয় মঠের সর্বশেষ সভাপতি  ছিলেন শ্রী গিরিধারী লাল মোদী।